Србија је била домаћин СП у воденим спортовима 1973, ЕП у фудбалу 1976, Шаховске олимпијаде 1990, ЕП у кошарци 2005, ЕП у одбојци 2005, ЕП у ватерполу 2006. и 2016, Летње универзијаде 2009, ЕП у одбојци за жене 2011, ЕП у рукомету 2012, ЕП у рукомету за жене 2012, СП у рукомету за жене 2013, ЕП у футсалу 2016, ЕП у атлетици у дворани 2017 и ЕП у кошарци за жене 2019. Сваке године се одржавају масовни спортски догађаји Београдски маратон и бициклистичка Трка кроз Србију, док се од 2009. године одржава тениски АТП турнир Отворено првенство Србије.